காதலர்தினம் வரை  - காதல் கவிதை

காந்தமும் காதலும் ஒன்றடி 
 கண்களில் பார்வையை மாற்றடி 
  துருவங்கள் ஒன்றானால் துன்பமே 
  துடிக்கும் இதயம் ஒட்டிகொண்டால் இன்பமே 
  காந்தமாய் காதலர் தினம் என்னை இழுக்க 
  கட்டழகு இரும்பு இதயம் திறந்து வாடி 
  ஈரம் பட்டால் இரும்பு கூட துருவாகும் 
 இதயம் சுட்டால் துருகூட தூளாகும் 
  காந்தம் பட்டால் இரும்பு கூட காந்தமாகும் 
  காதல் பட்டால் இதயம் கூட காதலாகும் 
  மின்சார காந்தம் கூட இருட்டில் கிடக்குது 
  உன்னை சேரா காதல் கூட அப்படி இருக்குது 
  இருட்டை போக்க இரும்பில் இருந்து பொறி பறக்குது 
  இதனை பார்த்த காந்தம் கூட இரும்பை கட்டி கிடக்குது 
  எந்தன் கண்ணும் இருட்டில் தானே கனவில் இருக்குது 
  இதனை போக்கும் உந்தன் கண்கள் ஒளியில் மறைக்குது 
  காந்தம் இதயம் கலந்து ஒரு காதல் சேருமா 
  காத்திருக்கும் காலம் கண்ணில் ஈரம் சேர்க்குமா 
  இரும்பில் விழுந்த இரண்டு துளிகள் துரு பிடிக்குமா 
  இதயம் இரும்பாய் இருந்து இதனை படிக்குமா 
  காந்தம் போல காதல் வந்து கைபிடிக்குமா 
  கடைசிவரை இரும்பு இதயம் கண்திறக்குமா?